टाइम8, जानुवारी 1: कर’ना गोसारनाया खमायनायनि समावनो सुक्रबारखालि राज्योनि फरायसालिफोरा खुलिबाय। कर’नानि गासैबो नेमफोरखौ मानिनानै सोलिना फरायसालिफोराव फरायसा-फरायसुलिफोरखौ फैनाय नुनो मोननाय जादों। फरायसालिफोरखौ सेनिटाइज खालामनानै, मोखाङाव मास्क गाननानै फोरोंगिरिफोरा फोरोंनो फैदों। गासैबो नेमफोरखौ मानिनानै फरायसालिफोरखौ खुलिनो थाखाय सोरखारा बावैसो सिगां बिथोन होदोंमोन। सोरखारनि बिथोनलाइआव फोरमायदोंमोन दि मंगलबार, बृहस्पतिबार आरो सुनिबारआव थाखो से, नै आरो थामनि फरायसाफोरखौ फोरोंथाइ होनाय जागोन। बेफोरबायदिनो, समबार, बुधबार आरो सुक्रबारखालि थाखो ब्रै आरो थाखो बाखौ फोरोंथाइ होनाय जागोन।